JULEBAL
2023-12-01 19:00 - 22:30, 2023-12-08 19:00 - 22:30, 2023-12-15 19:00 - 22:30 (Europe/Helsinki) | Festsalen, Østervangsskolen, Astersvej 15, 4000 Roskilde, Astersvej 15, Roskilde, 4000
Fredag den 16. december kl. 19.00 i festsalen på Østervangsskolen, Astersvej 15,
4000 Roskilde.
Der bliver spil til dans ved gæsteorkestret Folkets Hus Spillefolk og
ved Roskilde Spillemandslaug. I år også ved Kristian Bugge og Mette Kathrine Jensen
Stærk.
Gratis entré for musikere i Folkets Hus Spillefolk og medlemmerne i Roskilde
Spillemandslaug og Roskilde Folkedanserlaug. Entré for gæster er 50 kr.
Der er gratis te/kaffe og kage i pausen. Øvrige drikkevarer kan betales via
MobilePay.
www.lirumlarum.dk/onewebmedia/-RFL/julebal 16122022.pdf

Zenobia
2023-12-01 19:30 - 20:45 | Sct. Hans Kirke, Kirkegårdsvej 20 A, Hjørring, 9800
Julekoncert med danske viser og sange samt Zenobias egne numre.
Varighed 70 min. uden pause.

Zenobia
2023-12-02 15:00 - 16:15 | Kirsten Kjærs museum, Langvadvej 64, Frøstup, 7741
Julekoncert med danske viser og sange samt Zenobias egne numre.

Kursus i ballader og hyrderåb
2023-12-03 10:00 - 17:30 | Broby Gamle Skole, Broby, Sorø, Suserupvej 55, Sorø, 4180
– med Elisabeth Groot
Til jer der ønsker at bruge jeres stemmes kraft,
lade jer påvirke og opsluge af historiers og toners medicin og balladernes magiske univers.
Se hjemmesiden for nærmere informationer

Søndagsdans på Museum Rebild
2023-12-03 14:00 - 17:00, 2023-12-10 14:00 - 17:00, 2023-12-17 14:00 - 17:00 | Museum Rebild, Rebildvej 25B, Rebild, Skørping, 9520
Hver søndag eftermiddag året rundt inviterer Rebild Spillemændene til gammeldans i museets sal. Repertoiret er for alle, også nybegyndere i gammeldans og folkedans.
Traditionen med søndagsdans har eksisteret siden museets start i 1951. Her vedligeholdes den himmerlandske dansetradition, som den har været kendt i mange generationer. Det foregår som et regulært bal, hvor musikken leveres af en af gruppe fra Rebild Spillemandslaug.
Som nybegynder er der rig mulighed for at danse med rutinerede dansere, hvilket er en god måde at lære trinene på. Alle kan deltage, selv om de ikke kender til folkedans i forvejen. Der er erfarne dansere, som kan lære fra sig, så alle får et par sjove og lærerige timer og måske bliver bidt af folkedansen. Der danses i et par timer, afbrudt af en kaffepause, hvor der kan købes kaffe og brød i museets cafe. Café og butik er åben søndage fra kl 13. Der er mulighed for at forudbestille kaffe og kage kl.14 når musikken starter, så er det klar til pausen kl. 15.30.

Søndagsdans – Farvergade og Henrik fra Stevns
2023-12-03 14:00 - 17:00 | Musikhuzet Bornholm, St.. Torv 6, Rønne, 3700
På Farvergade i København har man kunnet danse “Nordisk Dans” til levende musik ca. en gang om måneden inde i Vartovs Store Sal siden 2016. Husorkesteret fandt det derfor naturligt at opkalde sig selv efter gaden, hvori det har spillet til dans i utallige timer. Clara Tesch, Julian Svejgaard og Mads Kjøller Henningsen er alle velkendte ansigter på den danske folkemusikscene – bl.a. fra Floating Sofa Quartet, Vesselil, Stundom, Mads Hansens Kapel, Trolska Polska og Lars Lilholt Band. Som trio udgav de i 2022 deres debutalbum “Farvergade spiller dansemusik fra Søren Christensen & Niels Aage Andersens nodebog” bestående af en række nyfortolkninger af en samling traditionelle, og hidtil ukendte, spillemandsmelodier fra Sydsjælland; et album der har høstet stor ros hos anmeldere i både ind- og udland.
“Stykkerne leveres med både musikalsk og kropsligt overskud og et swing, der kun kan animere danserne til at give sig en tand ekstra (…) Farvergade præsenterer et fint bud på fortidig dansemusik i nutidig iklædning.” – Nils Thorlund, Rootzone.dk
Henrik Larsen – aka. Henrik fra Stevns – er professionel underviser i folkedans og traditionel dans fra Danmark, Norden og den øvrige vestlige kulturkreds på skoler, efterskoler, højskoler, festivaler, stævner, workshops, i forsamlingshuse, i foreninger, til fester, traditionelle juletræsfester og meget mere.
Kom du som er – med eller uden dansepartner – og dans dig glad til lyden af Farvergade, under kyndig vejledning af Henrik fra Stevns.

Zenobia
2023-12-05 19:30 - 21:30 | Engelsholm Slot – Agerumsladen, Engelsholmvej 6, Bredsten, 7182
Julekoncert med danske viser og sange samt Zenobias egne numre.
Koncertvarighed 2 x 45 min.
Billetter kan købes via Billetto:
https://billetto.dk/e/zenobia-julekoncert-billetter-851251

Siobhan Miller Quartett (SCO)
2023-12-05 19:30 - 23:00 | Baltoppen LIVE, Baltorpvej 20, Ballerup, 2750
Skotsk sangerinde med nærvær og autencitet
Den prisbelønnede sangerinde har i adskillige år været en del af inderkredsen af relativt unge etablerede musikere, der har opnået stor anerkendelse.
Hun blev udvalgt som kunstnerisk leder af den prestigefulde åbningskoncert på Celtic Connections i 2016. Og var med i det stjernespækkede line-up på festivalens afsluttende koncert “Transatlantic Sessions” i 2022 bl.a. syngende duetter med Paul Brady and Sarah Jarosz.
Siobhan Miller er uddannet fra The Royal Scottish Academy of Music and Drama. Og har arbejdet sammen med flere markante musikere.
Men det er som solist, Siobhan Miller har slået sit navn fast som sangskriver, sangerinde og fornyer af den traditionelle skotske musik.
Hun har udgivet fem soloalbum siden 2015 og opnået adskillige nomineringer og priser. Hele tre gange har hun vundet prisen Best Singer ved Scots Trad Music Awards, nemlig i 2011, 2013 og 2017. Seneste album er “Bloom” fra 2022.
Siobhan Miller berører sit publikum med nærvær og autencitet.
Line-up:
Siobhan Miller – vokal
Charlie Stewart – violin
Innes White – guitar
John Lowrie – piano
‘One of the best Scottish traditional singers on the planet’
fRoots
‘… assured and precise… Siobhan Miller’s vocals are bright and unforced.’
The Guardian
‘… a writing talent that’s as impressive as her velvet voice’
The Herald
150,-
Siddepladser på balkon
Skotsk/Irsk Musikscene
Menu kan tilkøbes (fra kl. 18:00):
Flæskesteg med hjemmelavet rødkål, skysauce, brune og hvide kartofler: 165,- Eller
Hovedretten + dessert risalamande med kirsebærsauce: 190,-
Denne koncert er en del af ’Skotsk & Irsk Musikscene’, der præsenterer 10 keltiske folkemusikkoncerter i sæsonen fra september til maj – på tirsdage ca. én gang om måneden. Årskortbillet for sæson 2023/2024 kan købes her for 600,- indtil nytår: https://baltoppen.billetten.dk/index/eventdetails/eventno/114158

Adventskoncert med O'Hein
2023-12-06 14:30 - 17:00 | Flensborghus, Flensborghus Norderstraße 76,, Flensburg, 24939
O’Hein spiller adventskoncert på Flensborghus.
Bandet “O’Hein” fra Dynt på Broagerland sørger for den rette julesteming på Flensborghus den 6. december.
”O’Hein” spiller normalt traditionelle irske, skotske og skandinaviske folkesange og melodier, men til denne eftermiddag har de sammensat en skøn lille julekoncert med danske, engelske og måske et par irske julemelodier.
Kom i julestemning, når Flensborghus har pyntet op til jul. Det er Humanitært Udvalg og SSF Flensborg By, som invitererer.

Zenobia
2023-12-07 19:30 - 21:00 | Helsingør Theater (Den Gamle By), Viborgvej 2, Aarhus, 8000
Julekoncert med danske viser og sange samt Zenobias egne numre.
Billetter kan købes via:
https://www.place2book.com/da/sw2/sales/mo940f75k8?fbclid=IwAR2obEsl2ZAaBrwPxUfSursURZd1txV9QSTC9_4KyvLPNGxv-twpqnGrHbY

BRAGR
2023-12-08 20:00 - 22:00 | Maskinhallen, Frederikshavn, Skolegade 8, Frederikshavn, 9900
BRAGR giver den skandinaviske folkemusiktradition et nutidigt udtryk. Bandet spiller både traditionelle melodier og egne kompositioner. Musikken fremstår brusende og frisk, arrangementerne er spændende og overraskende. Musikerne fortæller indlevende om musikken og historierne giver tonerne endnu mere liv.
Varighed 2 x 45 min.

Jagdselskabet
2023-12-09 20:00 - 23:00 | Broby Gamle Skole, Broby, Sorø, Suserupvej 55, Sorø, 4180
“Jagdselskabet” består af Steen Jagd (violin), Kristian Bugge (violin) og Malene Daniels Beck (piano).
De har som trio igennem de seneste 10 år spillet traditionelle og nykomponerede melodier i den danske spillemandstradition.
Steen Jagd Andersen fortæller: “Vi har mødt hinanden i folkemusikmiljøet gennem årene, og for ca. 10 år siden dannede vi denne trio her med udgangspunkt i traditionelle melodier såvel som disse nykomponerede melodier, som er lavet på skuldrene af dansk folkemusik- og dansetradition. Imidlertid fik vi travlt med andre ting, og Malene flyttede til Fanø. Men så skulle vi tilfældigvis spille til et par dansearrangementer og tog i den forbindelse dette repertoire op igen. Det er en stor glæde og fornøjelse for mig, at Kristian og Malene har villet være med til det her projekt!

Zenobia
2023-12-13 19:00 - 20:15 | Lee Kirke, Lee Byvej 37A, Bjerringbro, 8850

Jule-jambal
2023-12-14 19:00 - 23:00 | Stakladen, Aarhus Studenterhus, Nordre Ringgade 3, Aarhus, 8000
Sikke mange klokken slår!
Nordisk Dans og Aarhus Folk Festival inviterer til julebal i bedste jambal-stil.
Tag dit instrument med og spil med på de melodier du kender, eller sving dig på dansegulvet eller drik øl – gulvet er dit!
Jamballet indledes med en danseworkshop, hvor Nordisk Dans Aarhus hjælper med de basale dansetrin og do’s and dont’s på et folkedansegulv.
Som en ekstra julegodte har vi overtalt en fed musiker til at komme og være aftenens jamvært! En musiker som har julerepertoiret på rygsøjlen, en der kan alverdens fede dansemelodier, en regulær jamkonge! Selveste JONAS CLAUSEN !
19:00 Workshop v. Nordisk Dans Aarhus
20:00 Jambal med jamvært Jonas Clausen
Vi danser og spiller så længe vi gider, men slutter senest kl 23.
Hvis du vil spille:
Vi spiller akustisk.
Set-liste offentliggøres her i eventet og på gruppen Folk Jam i Aarhus. Du finder setlisten som opslag (PDF-fil) i eventet.
Der er 1 opretstående klaver i lokalet, og hvis man alligevel gerne vil forstærkes så må man selv medbringe udstyr hertil.
Hvis du vil danse:
Vi lægger et stort trægulv i Stakladen som er lækkert at danse på.
Husk gerne dansesko eller blot et par sko med glatte såler.
Man behøver ikke at møde op med en dansepartner.
Man kan som sagt sagtens både spille og danse.
ENG:
Nordisk Dans and Aarhus Folk Festival invite you to a Christmas ball in the best jamsession style. Bring your instrument and play along with the tunes you know, or swing on the dance floor, or enjoy a beer – the floor is yours!
The “Julebal” kicks off with a dance workshop where Nordisk Dans Aarhus will help with the basic dance steps and do’s and dont’s on a folk-dance-floor.
As an extra Christmas treat, we’ve convinced an awesome musician to come and be the evening’s jam host! A musician with the Christmas repertoire in the backbone, someone who can play all sorts of cool dance tunes, a true jam king! The one and only JONAS CLAUSEN!
7:00 PM Workshop by Nordic Dance Aarhus
8:00 PM “Julebal” with jam host Jonas Clausen
We’ll dance and play as long as we want, but we’ll wrap up by 11:00 PM at the latest.
If you want to play:
We’re playing acoustic.
The setlist will be posted here in the event and in the Folk Jam i Aarhus FB-group. You’ll find the setlist as a post (PDF file) in the event.
There’s one upright piano in the venue, and if you want to amplify, feel free to bring your own gear.
If you want to dance:
We’ll lay down a big wooden floor in Stakladen that’s great for dancing.
Feel free to bring dance shoes or just a pair of shoes with smooth soles.
You don’t need to show up with a dance partner.
As mentioned, you can definitely both play and dance.

Zenobia
2023-12-14 20:00 - 21:30 | Metronomen – Copenhagen Folk Club, Godthåbsvej 33, Frederiksberg, 2000
Julekoncert med danske viser og sange samt Zenobias egne numre.
Entré: Medlem 100 kr., studerende 100 kr., ikke-medlem 175 kr.
Køb billetter her: https://www.place2book.com/da/sw2/sales/kuddendm24

Zenobia
2023-12-14 20:00 - 22:00 | Metronomen – Copenhagen Folk Club, Godthåbsvej 33, Frederiksberg, 2000
De tre kvinder, alle oprindeligt fra området nær Egtved i Jylland, har den danske sangskat med
hjemmefra.
De supplerer hinandens musikalske særkender fornemt, og har skabt en fælles tilgang til musikken og teksterne og dermed skabt Zenobias særlige tone.

Julelaugsaften med Ribe Danse og Spillemandslaug
2023-12-15 19:30 - 23:00 | Rosen Alle 3, 6760 Ribe, Rosen Alle 3, Ribe, 6760
Aftenen hvor alt kan ske.
Der danses og spilles på livet løs. Alle er velkomne. Der vil blive instrueret i dansene efter behov så kom frit frem både nybegyndere og øvede. Midt på aftenen drikker vi kaffe og spiser hjemmebagt kage.
I kaffepausen kan der være forskelligt underholdning så som, fælles sang, div. solooptræden med musik eller sang og historie fortælling mm.
Kom og vær med til en glad aften

Julebal d. 16. december i Roskilde
2023-12-16 19:00 - 22:30 | Festsalen, Østervangsskolen, Astersvej 15, 4000 Roskilde, Astersvej 15, Roskilde, 4000
Julebal d.16. december
Musik til dans: Kristian Bugge og Sonnick Lydom, Roskld Spillemandslaug
Se mere i link: https://lirumlarum.dk/onewebmedia/-RFL/Julebal%202023.pdf
Arrangør: Roskilde Spillemands- og Folkedanserlaug
Mere info om arrangement 61601104

Zenobia
2023-12-17 15:00 - 16:30 | Husby Kirke, Storegade 4, Ejby, 5592
Julekoncert med danske viser og sange samt Zenobias egne numre.
Varighed 70 min. uden pause.
Billetter kan købes her: https://4kirker.dk/blog/133229

Folkemusik jam i Flensborg
2023-12-23 18:00 - 23:30 | Kulturcafe Tableau, Kurze Straße 1, Flensborg, 24937
Violin-spiller Andreas von Hippel fra Flensborg organiserer normalt hver 4. Lørdag i måneden en jam i Flensborg
i “Kulturcafe Tableau”. I kan forvente musik fra de
anglo-skandinaviske egne.
Det er et hyggeligt mødested især for danske og tyske folk-musikere. Spørsmål? Skriv til jensis@gmail.com
Hilsen, Jens W.
Der Geigenspieler Andreas von Hippel aus Flensburg organisiert jeden 4. Samstag im Monat eine Session
im Kulturcafe Tableau in Flensburg. Es soll gerne um Folkmusik
aus dem anglo-skandinavischen Raum gehen. An der Schnittstelle zwischen Deutschland und Dänemark ist
die Session insbesondere ein Treffpunkt zwischen deutschen und dänischen Folk-Musikern.
E-mail: jensis@gmail.com

Nytårskoncert med Grassolin
2023-12-28 20:00 - 22:30 | Kulturhuset Rejsestalden., Hovedgaden 29a, Jægerspris, 3630
Grassolin spiller os farvel til 2023, når de leverer Gasolins sange i råsvingende folk-udgaver.
Grassolin består af fire garvede gutter fra den danske rock, folk og blues scene, Monopol, Instinkt, B Joe, Tobacco og Jørgen Thorup, er blot nogle af de mange sammenhænge, de har boltret sig i Grassolin er et band der tager Gasolins kendte hits, og putter dem i nye og finurlige folk/bluegrass forklædninger, arrangerer dem i et skarpt og finurligt Blue-Grass univers med akustiske instrumenter og et velklingende firstemmigt herre-kor. Inspirationen er bl.a. kommet fra Heyseed Dixie.
Vær med til en humoristisk, musikalsk og underholdende koncert. Syng med det charmerende herrekor, hør den akustiske guitar og vokal, der trænger igennem og en virtuose violin, der leger med Beskerlees univers, samt stortrommen der sammen med et svingende vaskebræt og cigarkasse-bassen, bringer Hornsherred usikkert ind i et nyt år!
Når er Grassolin i huset er det ren spilleglæde og en folkefest.

JuleFOLK
2023-12-30 16:30 - 18:30 | Klaverfabrikken, Hillerød, Fredensvej 12A, Hillerød, 3400
JuleFOLK på Klaverfabrikken
30. december fejrer vi igen LilleNytårsAften
Det har vi gjort i mange år; noget af det er det samme hvert år, men meget af det er nyt.
Traditionen tro er det et af husets bands/trio el. lign, der starter koncerten, og efter et par numre inviteres den ”kendte gæst” med på scenen og spiller med på et nummer eller 2.
Herefter er scenen overladt til solo-koncert; i år med Jonas Simonson.
Stemning.
Efter ca 40 – 45 min er der pause, og efter pausen er ”scenen din”.
Der kommer trio, duo, solo, – der kommer sang, sammenspil, svensk og dansk; der bliver sunget på engelsk – dansk eller jysk. Der bliver spillet på violiner, harmonika, trommer, ’ukulele, og 2. set er altid akustisk. Der er ofte en sang at nynne med på.
Hyggeligt.
Baren holder åben under hele koncerten, og der er både øl og vin, kaffe og kage, – og måske en lille en til kaffen…
Spændende.
LilleNytårsAften er en rigtig god måde at afslutte et godt musik-år på Klaverfabrikken.
Tradition.
Om Jonas Simonson:
I august havde vi på Klaverfabrikken en sjælden koncert med ”3 solister”, Jonas Simonson var en af dem; sammen med Mia Marine og Hanna Wiskari spillede de 3 musikere en intens, improviseret og helt særlig koncert.
Vi fik lyst til at høre mere til denne fløjtespiller, og har inviteret Jonas som solist til vor JuleFOLK.
Jonas Simonson er en af Sveriges mest etablerede og innovative fløjtespillere inden for folke- og verdensmusik. I de sidste 30 år har han rejst jorden rundt med sin musik. Som kunstner har han haft en stor indflydelse på den innovative svenske folkemusikscene og er med på adskillige albums med sin intense, rytmiske og personlige spillestil.
Jonas spiller i øjeblikket med Groupa, Zephyr, Crane Dance Trio, Tuultenpesä, Westan og Jormin/Nelsson/Simonson. Han har tidligere arbejdet med Den Fule, Bäsk, Kapell Frisell og Vokalensemblet Amanda.
Jonas Simonson er en erfaren og respekteret pædagog, og har siden 2001 arbejdet på Akademiet for Musik og Drama ved Göteborgs Universitet som programleder og underviser ved verdensmusikafdelingen.

Nytårslegestue
2024-01-06 19:30 - 23:30 | Festsalen, Østervangsskolen, Astersvej 15, 4000 Roskilde, Astersvej 15, Roskilde, 4000
Ramsø Folkedanserforening & Spillemandslaug afholder nytårslegestue med Lanciers, kransekage og Asti. Det er muligt at komme og spise sin medbragte mad kl. 18. Spillemænd udefra er velkomne til at spille med.

Beat The Drum – The Runrig Experience
2024-01-12 20:00 - 22:00, 2024-01-13 20:00 - 22:00 | fuglsøcentret, Dragsmurvej 6, Knebel, 8420
Glæd jer til en storslået hyldestkoncert for det Skotske band Runrig.
Beat The Drum er et professionelt tribute band, der spiller en hyldest til det skotske keltiske rock-band ‘Runrig’.
Det er tid til ‘Dance Again’ og genopleve de utallige Runrig sange, herunder Loch Lomond, Rocket To The Moon, Every River, Greatest Flame, Hearts of Olden Glory og mange flere leveret af det nye band ‘Runrig Experience’.
Runrig var et af Skotlands mest succesfulde bands, som udover successen i hjemlandet, også havde en stor, trofast fanskare i Danmark og Tyskland. Bandet startede på Isle of Skye tilbage i 1973 og nåede i alt at lave 14 studiealbums.
I 2016 annoncerede Runrig, at det 14. album ville blive det sidste og i 2018 afholdt de en kæmpe afskedsturné under titlen “The Final Mile” med to udsolgte koncerter i henholdsvis Royal Arena og Jyske Bank Boxen, og afsluttede på hjemmebane i Skotland foran 52.000 publikummer på Stirling City Park.

Anders Mikkelsen i Haslev Folk Club
2024-01-13 20:00 - 22:00 | Haslev Bibliotek, Mødesalen, Jernbanegade 62, Haslev, 4690
Anders Mikkelsen er nordjysk sanger, sangskriver og guitarist med mere end 35 års erfaring på den danske musikscene. Han har optrådt overalt i Danmark som oftest alene med guitaren, men også sammen med Anders Roland og Hans Graasvold, med Perry Stenbäck eller med bandet ”FolkZone”.
Han er kendt for sine TV-optrædener fra ”Sommersang i Mariehaven”, og som mangeårig konferencier og musiker på Skagen Festival. Anders har i alt udgivet 5 CD’er i eget navn, og barsler i øjeblikket med en ny håndfuld sange, som senere skal blive til et album.
Anders er en ægte folkesanger, som fanger publikums opmærksomhed med sine smukke, vedkommende, sjove og stærke sange – som rører ved hjertet og sætter tankerne i gang.
Som det næsten er blevet tradition for nordjyske folkesangere, er historierne og kommentarerne mellem sangene en vigtig del af showet. Gennem årene har Anders udviklet et særligt talent for at kunne sige selv de mest forfærdelige ting med et lunt glimt i øjet, så ingen bliver sure.
Anders Mikkelsen når ikke blot ud over scenekanten – han kommer med sine sange, sin humor og sin dialog langt ind under huden på tilhørerne.
Haslev Folk Club bliver støttet af Statens Kunstfond og Faxe Kommune
